**EKONOMSKO- SOCIJALNO VIJEĆE ZA TERITORIJU FEDERACIJE**

**BOSNE I HERCEGOVINE**

Broj: 03-34/19-1001/17

Sarajevo, 13.04.2017. godine

**Z A P I S N I K**

sa 16-117 sjednice Ekonomsko-socijalnog vijeća za teritoriju Federacije Bosne i Hercegovine, održane dana 13.04.2017. godine u 15 sati.

Sjednicom predsjedava Edhem Biber, predsjednik Ekonomsko-socijalnog vijeća.

Prisutni predstavnici Vlade: premijer Fadil Novalić, ministri Jelka Milićević, Vesko Drljača, Šemsudin Dedić i Amir Zukić.

Prisutni predstavnici Poslodavaca: Adnan Smailbegović, Mladen Pandurević, Edin Ibrahimpašić, Zoran Gazibarić i Josip Kraljević.

Prisutni predstavnici Sindikata: Ismet Bajramović, Selvedin Šatorović, Salih Kruščica, Pero Obad, Kata Iveljić, Fikret Alić i Sinan Husić

Sjednici nisu prisustvovali Nermin Džindić, Denis Lasić, Senad Džambić i Midhat Terzić.

Pored članova Ekonomsko-socijalnog vijeća sjednici su prisustvovali: Kenan Spahić iz Federalnog ministarstva rada i socijalne politike, Snježana Bodnaruk iz Federalnog ministarstva zdravstva i Nedžad Redžep iz Federalnog zavoda za zdravstveno osiguranje.

**DNEVNI RED**

1. Usvajanje zapisnika sa redovne 15.(116.) i VI vanredne sjednice ESV-a;
2. Nacrt Zakona o stečaju;
3. Zakon o preuzimanju finansiranja neizmirenih doprinosa za penzijsko i invalidsko osiguranje za osiguranike zaposlene u privrednim društvima sa većinskim državnim kapitalom, javnim preduzećima i ustanovama u Federaciji BiH u periodu 01.04.1992. – 31.12.2014 godine;
4. Izvještaj:

a) Izvještaj o radu ESV-a u 2016. godini;

b) Usvajanje Izvještaja o finansijskom poslovanju ESV-a za 2016. godinu i finansijski plan poslovanja ESV-a za 2017. godinu;

1. Inicijativa za izmjenu Zakona o zdravstvenom osiguranju Federacije BiH;
2. Razno.

Slijedom dogovora na Kolegiju ESV, Predsjednik je zamolio šefove delegacija da članovima delegacija skrenu pažnju da nije potrebno da svi diskutuju o jednoj istoj temi.

**Ad.1**

Zapisnici sa predhodnih sjednica ESV-a su usvojeni.

**Ad.2**

Nacrt zakona o stečaju do sada je već nekoliko puta bio skidan sa dnevnog reda ESV-a jer se ministar Federalnog ministarstva pravde nije odazvao na pozive ESV. Prijedlog predstavnika Sindikata da se iz istih razloga ponovo skine s dnevnog reda je usvojen.

**Ad.3**

Resorni ministar Vesko Drljača dao je uvodno izlaganje za Zakon o preuzimanju finansiranja neizmirenih doprinosa za penzijsko i invalidsko osiguranje za osiguranike zaposlene u privrednim društvima sa većinskim državnim kapitalom, javnim preduzećima i ustanovama u Federaciji BiH u periodu 01.04.1992. – 31.12.2014 godine

Predstavnici Sindikata rekli su da ovaj Zakon nije prihvatljiv jer postoje brojna neriješena pitanja.

Predstavnici Poslodavaca također smatraju da ovaj Zakon ne može dobiti podršku. Poslaće prijedloge za izmjene za koje vjeruju da će suštinski promijeniti ovaj Zakon.

Resorni ministar je naglasio da je ovo veoma složeno pitanje koje ni dosadašnje Vlade nisu uspjele da riješe, a novac kojim se raspolaže trenutno nije dostatan da se ovaj proces završi.

**Zaključak:**

**Predloženi tekst Zakona nema podršku predstavnika Sindikata i Poslodavaca.**

**ESV predlaže da socijalni partneri dostave svoje primjedbe i sugestije, koje bi se eventualno ugradile u tekst Zakona, o kojem bi se onda ponovo raspravljalo na sjednici ESV.**

**Ad.4**

Izvještaj o radu ESV-a u 2016. godini pokazao je da su u izvještajnoj godini aktivnosti bile znatno brojnije nego u prošlim godinama. Poslodavci su rekli da u izvještaju stoji ono što su socijalni partneri radili, a koliko je rad bio uspješan treba da ocijene drugi. Predsavnici sindikata smatraju da je trebalo da se zabilježe zaključci koji nisu realizirani, osobito oko kolektivnih ugovora. Izvještaj o radu jednoglasno je usvojen.

Jednoglasno je usvojen i Izvještaj o finansijskom poslovanju ESV-a za 2016. godinu i finansijski plan poslovanja ESV-a za 2017. godinu

**Ad.5**

Po pitanju Inicijative za izmjenu Zakona o zdravstvenom osiguranju Federacije BiH predstavnici Poslodavaca su predložili izmjene u nekoliko članova koje se odnose na naknadu bolovanja od strane poslodavaca i vremenska ograničenja za korištenje bolovanja.

Gđa. Snježana Bodnaruk, sekretar Federalnog ministarstva zdravlja pozvala sve da participiraju u pravljenju Zakona. Prenijela je da se zloupotreba bolovanja, dospjela a nenaplaćena potraživanja i drugi problemi mogu riješiti kroz novi Pravilnik o privremenoj spriječenosti osiguranika jer uključuje i nadzor nad radom ljekara. Prigovor na bolovanje može da ulaže i poslodavac i zavod zdravstvenog osiguranja. Smatra da je potrebno povesti raspravu oko prijedloga i podjele tereta između poslodavaca i fondova. Probleme sagldati sa svih aspekata, a ono o čemu Vlada bude raspravljala biće upućeno i na ESV.

Poslodavci iznose da je ovo test za Vladu da iznese svoje namjere i primjer da Vlada može pomoći. Postavljaju pitanje da li samo poslodavci treba da se brinu o održivosti fondova, dok se Vlada ne brine o održivosti poslodavaca. Smatraju da se bolovanja daju bez velikih kontrola na što poslodavci ne mogu uticati. Ukoliko bi se bolovanja plaćala iz Fonda onda bi više vodili računa o toj temi, a i doktori su u njihovoj nadležnosti.

Predstavnici Sindikata su protiv izmjena Zakona i tražili su garanciju da radnik neće biti oštečen, te da je Sindikat obazriv jer praksa na terenu pokazuje kako poslodavci ukidaju prava radnicima jer im je to isplativije.

Predstavnici Poslodavaca predlažu da po ovoj tački dnevnog reda ne bude nikakav zaključak. Poslodavce zanima kako će se Vlada ponašati i traže fer odnos, i sami će se očitovati prema Vladi.

Predstavnici Vlade naglasili su da je potrebno vidjeti kakav bi bio financijski uticaj izmjena i da od toga zavisi kako će Vlada reagirati.

**Ad.6**

Na osnovu zahtjeva dva sindikata, Sindikata teksitla, kože, obuće i gume i Sindikata metalaca FBiH, da nekoliko hiljada radnika iz realnog sektora ne može ostvari pravo na prijevremenu penziju, gosp. Bajramović se osvrnuo na Inicijativu za izmjenu odredbe člana 137. Zakona o penzijsko-invalidskom osiguranju, koju će ESV dostaviti resornom ministarstvu, kako bi se pismeno očitovalo.

Sjednica ESV završena je u 17:30 sati.

Održavanje naredne sjednice biće dogovoreno na Kolegiju ESV-a.

 Predsjednik Ekonomsko-socijalnog vijeća

 Edhem Biber

Zapisnik pripremila:

Snježana Kapić, MBA & Mr.sci